Publication: Magyar Közlöny
Issue: MK-2010-35 (Year: 2010, Number: 35)
Era: contemporary
Section: 1. melléklet a 16/2010. (III. 12.) KHEM rendelethez
Paragraph Index: 650

14. cikkének (1) vagy (3) bekezdésével összhangban helyezik üzembe. 4.2. Az alrendszer működési és műszaki előírásai A 3. fejezetben ismertetett alapvető követelmények fényében a járművek alrendszerének a járművek által kibocsátott zajjal kapcsolatos működési és műszaki előírásai az alábbiak: - állási zaj (4.2.1.2. és 4.2.2.2. alapparaméter), - indulási zaj (4.2.2.3. alapparaméter), - elhaladási zaj (4.2.1.1. és 4.2.2.4. alapparaméter), - a mozdonyok, többrészes egységek és motorkocsik vezetőfülkéjének belső zaja (4.2.3. alapparaméter) Az infrastruktúra karbantartására használt gépeket mozdonyoknak kell tekinteni az áthelyezési út során, de működés közben nem kell megfelelniük ennek az ÁME-nek. 4.2.1. Az áruszállító kocsik által kibocsátott zaj Az áruszállító kocsik által kibocsátott zaj elhaladási és állási zajra oszlik. Az áruszállító kocsik elhaladási zaját nagymértékben befolyásolja azok gördülési zaja (a kerék és a sín érintkezési zaja), ami a sebesség függvénye. Magát a gördülési zajt a kerék és a sín együttes egyenetlensége, valamint a sín és a kerékpár dinamikus viselkedése okozza. Az elhaladási zaj jellemzésére kiválasztott paraméterek az alábbiak: - a hangnyomás szintje a meghatározott mérési mód szerint, - a mikrofon pozíciója, - a kocsi sebessége, - a sín egyenetlensége, - a vágány dinamikus és sugárzási viselkedése. Az áruszállító kocsik állási zaját csak akkor kell figyelembe venni, ha a kocsit olyan kiegészítő berendezésekkel szerelték fel, mint például motorok, áramfejlesztők, hűtőrendszerek. Ez leginkább a hűtőkocsikra érvényes. Az állási zaj jellemzésére kiválasztott paraméterek az alábbiak: - a hangnyomás szintje a meghatározott mérési mód és mikrofonpozíció szerint, - üzemi feltételek. 4.2.1.1. Az elhaladási zaj határértékei Az elhaladási zaj meghatározására az egyenértékű A-hangnyomásszint LpAeq, T szolgál, amelyet az elhaladás ideje alatt a vágány középvonalától 7,5 m távolságra, a vágány felső síkja fölött pedig 1,2 m magasan mérnek. A méréseket a MSZ EN ISO 3095 szabvány szerint végzik kivéve, ha a referenciavágány megfelel az A1.4. mellékletben megállapított követelményeknek. A referenciavágányt megkülönböztetés nélküli módon teszik hozzáférhetővé. Az áruszállító kocsik elhaladási zajának a fent megállapított feltételek szerinti LpAeq, T határértékeit az 1. táblázat tartalmazza.

Source: https://magyarkozlony.hu/hivatalos-lapok/41dbbe7d1c20ad2bfa6a0f865b61e26fe5e9b0f4/dokumentumok/ff7183ebc1824a18584bb454f6a1f778e590e2c9/letoltes